**Óravázlat**

***Időpont***: 2017. március 21.

***Helyszín*** : „Benedek Elek” Gimnázium

***Tanítónő:*** Molnár Júlia

***Osztály***: II/III

***Tantárgy:*** Magyar nyelvű kommunikáció

***Téma:***Búth Emília: Aranyalmák, Szitakötő 37. száma

***Az óra célja***: - meglévő tudás, tapasztalatok előhívása, kommunikáció fejlesztése

- a vers szövegelemzése, verstani alapismeretek, rím- ritmus felismerése

- a testvér különbözőségének és hasonlóságának felismerése

- az almafa évszakonkénti váltakozásainak ábrázolása

***Műveletesített feladatok***:-a tanulók:

-hallgassák meg, illetve olvassák el a verset;

-sorolják fel, milyen természeti jelenség van megemlítve a versben;

-tanulmányozzák a verset megfigyelési szempontok szerint;

-értelmezzék a kért szavak szimbolikáját;

-magyarázzák meg, mit jelentenek bizonyos természeti jelenségek;

-válasszák ki, melyek azok a versszakok, amelyek a megadott évszakokhoz tartoznak

- készítsék el a vers alapján az almafa váltakozásait bemutató plakátot;

-készítsenek fürtábrát a megadott kifejezésekkel;

- társítsák a kiválasztott évszakokat az elkészített rajzokkal .

***Módszerek és eljárások***: beszélgetés, megismerés, megfigyelés, magyarázat, ábrázolás, dramatizálás.

***Didaktikai eszközök***: Szitakötő 37. száma, szókártyák, kartonok, plakát

***Szervezési forma***: frontális, csoportmunka

**A tanulási folyamat irányítása**

|  |  |  |
| --- | --- | --- |
| **Az óra mozzanata** | **Tanító tevékenysége** | **Tanulók tevékenysége** |
| Az osztály megszervezése | A szükséges Szitakötő folyóirat előkészítése. | Kiosztják a folyóiratokat |
| 1. Hangulatkeltés | Megérkezett a tavaszi Szitakötő, a 37. szám, ismerkedjünk meg vele ismét.  Válogassatok a cikkek között,mi az, amit szívesen megbeszélnétek. | Lapozzák a folyóiratot,bizonyos  cikkekről kérdeznek, a testvérekről |
| 1. Témabejelentés | A mai órán megismerkedünk Búth Emília: Aranyalmák című versével. Hallgassátok figyelmesen. | Figyelnek. |
| 1. A tanulási tevékenység irányítása | Olvassátok el figyelmesen a verset.  **Csoportalakítás**  A megadott szócsíkok közül választva alkossanak csoportokat évszakok szerint:  Tavasz  Nyár  Ősz  Tél  Olvasási gyakorlatok:felelgető olvasás,  páros olvasás.  **Szövegfeldolgozás:**  Szakaszok száma  Sorok száma szakaszonként  Magyarázó vagy szűkszavú a vers nyelvezete?  Vajon miért?  **Soroljuk fel , hogyan változik az almafa évszakonként.**  Mire gondolhatott a költőnő:  Almavirág az almavirágnak testvére  Virágban alma  Gyerekzsivaj tölti be a szobát, kertet  Az almák aranyra festődnek  **Dramatizálás**  Minden csapat mutassa be, milyen változásokon megy keresztül az almafa évszakonként, majd rajzolja le. | Olvasnak  felmelegedés, rügy, virágzás  lomb, zöld, napsütés  levelek, eső, sárga  álom, hideg, fagy  5  4  Szűkszavú  Hogy jobban érthető legyen.  Felsorolják.  Több virág is van egy ágon, olyan , mintha testvérek lennének  A virágból alma lesz  A gyerekek játszanak  Megérnek az almák  Bemutatják és elkészítik a rajzokat. |
| 1. Rögzítés | A csapatok , előzetes megbeszélés után, írják le, a kapott kartonlapra, azokat a kulcsszavakat, amelyek az általuk képviselt évszakot ábrázolja.  Ez alapján elkészítik a fürtábrát. | Felírják a kulcsszavakat a lapra.  Elkészítik a fürtábrát |
| 1. Értékelés | Közös plakátkészítés. | A fürtábra köré elhelyezik az elkészített rajzokat. |